Decret 154/1986 sobre la denominació oficial del municipi de l'Alqueria de la Comtessa
<div align=justify>
L’Ajuntament d’Alquería de la Condesa (València), en sessió celebrada el dia 17 d’abril de 1986, acordà de sol·licitar el canvi del nom del Municipi per la forma bilingüe, l’Alqueria de la Comtessa, en valencià, i Alquería de la Condesa, en castellà.

El Gabinet d’Ús i Ensenyament del Valencià de la Conselleria de Cultura, Educació i Ciència considera correcta en valencià la grafia de l’Alqueria de la Comtessa, i no s’escau cap informe per a la forma en castellà, Alquería de la Condesa, que és la denominació actual. 

La Llei de la Generalitat Valenciana 4/1983, de 23 de novembre, d’Ús i Ensenyament del Valencià, disposa en l’article 15.1 que correspon al Consell de la Generalitat Valenciana determinar els noms oficials dels Municipis de la Comunitat Valenciana.

En atenció d’aquests motius, vist l’expedient instruït per l’Ajuntament d’Alquería de la Condesa (València) per a l’alteració de la denominació actual per la forma bilingüe, l’Alqueria de la Comtessa, en valencià, i Alquería de la Condesa, en castellà, i d’acord amb la proposta elevada per la Conselleria d’Administració Pública, en què s’acredita el compliment de les prescripcions exigides en la legislació vigent, amb la deliberació prèvia del Consell en la reunió del dia 9 de desembre de 1986, 

Article únic

L’actual Municipi d’Alquería de la Condesa, de la Província de València, adoptarà la forma bilingüe per a la seua denominació: l’Alqueria de la Comtessa, en valencià, i Alqueria de la Condesa, en castellà. Les referències que al nom antic hagen efectuat els òrgans de l’Estat o d’altres organismes públics es consideraran fetes, d’ara endavant, a la nova denominació. 

València, 9 de desembre de 1986.

El President de la Generalitat,

JOAN LERMA I BLASCO

El Conseller d’Administració Pública, 

VICENT SOLER I MARCO

Decrets que regulen l'alteració dels topònims valencians
 Decret 74/1984, de regulació de l'alteració del nom dels municipis valencians
 Decret 58/1992, de regulació de l'alteració del nom dels municipis valencians

Enllaços relacionats amb el decret i el municipi

 Decret 197/2002 sobre el canvi de denominació oficial d’aquest mateix municipi, que passarà a la forma exclusiva en valencià l’Alqueria de la Comtessa
 La publicació del decret al Diari Oficial de la Generalitat Valenciana, DOGV
 El municipi de l’Alqueria de la Comtessa a la Viquipèdia
 La pàgina web de l’Ajuntament de l’Alqueria de la Comtessa

Enllaços diversos
 Llista dels municipis del País Valencià
 Llista dels municipis del País Valencià que han adaptat el topònim en valencià
 Llista dels municipis del País Valencià que tenen el topònim oficial diferent de la forma tradicional en valencià
 Llista dels decrets que oficialitzen els topònims en valencià
 Llista de l'Acadèmia Valenciana de la Llengua dels municipis valencians
 Pàgina Eines de Llengua de la Coordinadora de Dinamització Lingüística del País Valencià sobre els canvis de denominació dels municipis del País Valencià
 Llei d'ús i ensenyament del valencià
 Pàgina web del Diari Oficial de la Comunitat Valenciana, DOCV, que quan es va publicar aquest decret era el Diari Oficial de la Generalitat Valenciana, DOGV
 

Dret lingüístic
Dret valencià
Toponímia del País Valencià
1986